Diari Oficial de la Generalitat Valenciana


Sumari del DOGV 6316, del 22-07-2010 (2010/8199)

RESOLUCIÓ de 15 de juliol de 2010, de la Direcció General d'Administració Autonòmica, per la qual es corregeixen determinats errors advertits en l'annex de llocs de treball del concurs de provisió número 73/2010, de llocs de treball de naturalesa funcionarial, grup E, sector administració general.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6316

Data del DOGV
:   22-07-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/8199


Data del document
:   15-07-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 15 de juliol de 2010, de la Direcció General d'Administració Autonòmica, per la qual es corregeixen determinats errors advertits en l'annex de llocs de treball del concurs de provisió número 73/2010, de llocs de treball de naturalesa funcionarial, grup E, sector administració general.  
 [2010/8199]  
Per Resolució de la Direcció General d'Administració Autonòmica, de data 14 de juny de 2010, publicada en el Diari Oficial de la Comunitat Valenciana número 6291, de 17 de juny de 2010, es convoca concurs de provisió número 73/2010, de llocs de treball de naturalesa funcionarial, grup E, sector administració general.  
Vist que, en data publicació de la convocatòria, els llocs de treball números 9510 i 3098 estaven afectats per sengles expedients de canvi de lloc, per motiu de salut, previst en el Decret 106/2005, de 3 de juny, del Consell, pel qual es desenrotlla el procediment per a l'adaptació o canvi de lloc de treball del personal funcionari, per motius de salut o especial sensibilitat als riscos laborals, i de reingrés al servei actiu, respectivament.   
En conseqüència, d'acord amb el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les competències que s'atribueixen a aquesta Direcció General d'Administració Autonòmica per l'article 14 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:  
Corregir els errors advertits en l'annex de llocs de treball inclosos en la convocatòria de provisió número 73/2010, de llocs de treball de naturalesa funcionarial, grup E, sector administració general, aprovada per Resolució de la Direcció General d'Administració Autonòmica, de data 14 de juny de 2010, detraient els següents llocs de treball: 9510, subaltern/a, adscrit a la Subsecretaria de la Conselleria de Sanitat, a València; i 3098, subaltern/a, adscrit a l'IES. La Hoya de Buñol, a Buñol, València.  
Contra la present resolució, que esgota la via administrativa, podrà interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present Resolució, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, les persones interessades podran interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació.   
València, 15 de juliol de 2010.- La directora general d'Administració Autonòmica: Carmela Cots Soler.